CELEX: 32006R0250
Language: hu
Date: 2006-02-13 00:00:00
Title: A Bizottság 250/2006/EK rendelete ( 2006. február 13. ) az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK tanácsi rendelet módosításáról

14.2.2006   
            
            
               HU
            
            
               Az Európai Unió Hivatalos Lapja
            
            
               L 42/24
            
         
      A BIZOTTSÁG 250/2006/EK RENDELETE
   
   (2006. február 13.)
   az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló, 2005. április 12-i 560/2005/EK tanácsi rendeletre (1) és különösen annak 11. cikke a) pontjára,
   mivel:
   
               (1)
            
            
               A 2005/560/EK rendelet I. melléklete felsorolja azokat a természetes és jogi személyeket, illetve szervezeteket, akikre és amelyekre az említett rendelet értelmében a pénzeszközök és gazdasági erőforrások befagyasztása vonatkozik.
            
         
               (2)
            
            
               2006. február 7-én az Egyesült Nemzetek Biztonsági Tanácsának Szankcióbizottsága határozatot hozott az első listáról, amely három olyan természetes személyt tartalmaz, akiknek pénzeszközeit és gazdasági forrásait be kell fagyasztani. Az I. mellékletet ezért ennek megfelelően módosítani kell.
            
         
               (3)
            
            
               Az ebben a rendeletben előírt intézkedések hatékonyságának biztosítása érdekében a rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   Az 560/2005/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. február 13-án.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 95., 2005.4.14., 1. o.
   
      MELLÉKLET
      Az 560/2005/EK tanácsi rendelet I. melléklete a következőképpen módosul:
      A melléklet az alábbi természetes személyekkel egészül ki:
      
                  a)
               
               
                  Charles Blé Goudé. Születési idő: 1972.1.1. Állampolgársága: Elefántcsontpart. Útlevélszám: PD. AE/088 DH 12.
               
            
                  b)
               
               
                  Eugène Ngoran Kouadio Djué. Születési idő: 1969.12.20. vagy 1966.1.1. Állampolgársága: Elefántcsontpart.
               
            
                  c)
               
               
                  Martin Kouakou Fofie. Születési idő: 1968.1.1. Állampolgársága: Elefántcsontpart.